  vk.com (Федерация фигурного катания Санкт-Петербурга) Анжелика Тихонова корреспондент Глазкарын вордӥськем фигуристка Елизавета Туктамышева Пекинын 4-20 тулыспалэ ортчоно Олимпи шудонъёсы мыныны Россилэн люкам командаяз запасной чотын пыриз. Со сярысь Россиысь конькиен фигурной нискыланъя федерацилэн пресс-службаез ивортӥз. Нылъёс пӧлын Россилэсь данзэ Камила Валиева, Анна Щербакова но Александра Трусова утёзы. Нош запаснойёс пӧлын, Елизавета Туктамышеваен ӵош, Майя Хромых луоз. Йӧ вылын эктонъя ӵошатсконъёсы Виктория Синицина – Никита Кацалапов, Александра Степанова – Иван Букин но Диана Дэвис – Глеб Смолкин пыриськозы. Запасын Елизавета Худайбердиева – Егор Базин, Аннабель Морозов – Андрей Багин, Елизавета Шанаева – Дэвид Нарижный луозы. Параос пӧлын Анастасия Мишина – Александр Галлямов, Евгения Тарасова – Владимир Морозов, Александра Бойкова – Дмитрий Козловский ӵошатскозы. Запасэ Дарья Павлюченко – Денис Ходыкин, Юлия Артемьева – Михаил Назарычев шедизы. Пиос пӧлын Марк Кондратюк, Андрей Мозалев, Михаил Коляда асьсэды возьматозы. Соосты Евгений Семененко но Пётр Гуменник воштыны быгатозы. Тодэ вайытом, куасэн бызьылӥсьёс пӧлын Россилэн олимпи командаяз Удмуртиысь Лилия Васильева пыриз, нош биатлонистъёслэн командаязы Ульяна Нигматуллина но Валерия Васнецова сюризы, Александр Поварницын запасын. Тегъёс: Спорт ЛизаТуктамышева Удмуртия Глазкар Олимпиада  